АҞӘА, ԥхынгәы 3 - Sputnik. Аԥсны абиуџьет ахь ашәахтәқәа ралалара аплан ашықәсбжазы изынагӡамхеит ҳәа аԥыза-министр Александр Анқәаб иирдырит ашәахтәқәеи аизгақәеи рзы аминистр Даур Кәырмазиа аиҳабыра рфинанс-економикатә блок аилацәажәараан. Абри атәы аҳәоит Аминистрцәа реилазаара асаит.
Аусуратә еиԥылара иалахәын аԥыза-министр ихаҭыԥуаҩ, Афинансқәа рминистр Владимир Делбеи Аҳәынҭҳазалхратә еилакы ахантәаҩ ин.н. Гәырам Инаԥшьбеи.
Кәырмазиа ашәахтәқәа рырбагақәа ртәы еиҭеиҳәеит:
"Рашәарамзазы планла 189 миллион ахьарбаз абиуџьет ахь инеиит 138 миллион мааҭ. Абас ала фымз рыҩныҵҟа 988 миллион мааҭ абиуџьет иаланагалеит. Анагӡара– 93,2% ыҟоуп, аихьымӡара – 72,6 миллион мааҭ артәоит", – ҳәа иҳәеит Кәырмазиа.
Аминистр иазгәеиҭеит рашәарамзазы аиҵахара 50,8 миллион мааҭ шыҟаз. Планла ԥхынгәымзатәи арбагақәа рашәарамзатәқәа раасҭа 300 миллион рыла еиҳаны иахьазгәаҭоу инадҳәаланы ԥхынгәымзаз аиҟәшара еиҳагьы идухар алшоит.
Кәырмазиа иҳәеит аиҵахарақәа шрымоу Аҟәа, Тҟәарчал, Гәдоуҭа, Гагра араионқәа.
Гәырам Инаԥшьба атауареикәыршара арбагақәа дрылацәажәеит: 2020 шықәса аԥхьатәи ашықәсбжазы атауареикәыршара иартәеит 11 миллиарди 697 миллиони мааҭ, планла 13 миллиарди 320 миллиони мааҭ ахьарбаз.
Иара иазгәеиҭеит ари ашықәс арбагақәа 2019 шықәсазтәи арбагақәа ишрықәшәо.
Аҳазатә шәарақәа ракәзар, 2020 шықәса раԥхьатәи афымз рзы абиуџьет ахь инеиит 815 миллион мааҭ планла 916 миллион ахьарбаз. 2020 шықәсазтәи абри аамҭа арбагақәа 2019 шықәсазтәи арбагақәа ирҿырԥшны 36 миллион мааҭ рыла еиҳауп.
"Аԥыза-министр ихаҭыԥуаҩ, афинансқәа рминистр иазгәеиҭеит аҭагылазаашьа шымариам аха уажәазы аҭышәныртәалара шалшо. Аминистрра идуум еиҵахарыла асоциалтәии егьырҭ аусхкқәеи рҟны аныхрақәа рҭаххара шыхнаҩо", – ҳәаа ҳәоит адырраҭараҿы.
Иара иажәақәа рыла, аусбарҭаҿы аныхрақәа реихырԥсаҟьара аус адырулоит еиҳа аԥыжәара змоу ахырхарҭақәа разгәаҭарала.
Аԥыза-министр аусбарҭақәа рнапхгаҩцәа рнапы ианиҵеит иҟоу аҭагылазаашьа уадаҩ азыԥхьагәаҭаны анапхгаратә фактор рхы иадырхәарц.
Иара убас шәаԥхьар ҟалоит:
"Тҟәарчал иаҵанакуа абылраҽацәыхьчаратә маҵзура еиқәшәоуп 32-ҩык аусзуҩцәа рыла, амцарцәагатә машьынақәа ракәзар, ҩба ҳамоуп. Амашьынакәа еиқәшәоуп, дара еснагь аҭыҵра иазыхианы игылоуп. Ашьыжь аусура иааиз амацарцәаҩцәа амашьынақәа гәарҭоит. Мышкы аус руеит быжьҩык, урҭ рахьынтә иҟоуп амцарцәаҩцәа, аҟарул аиҳабы, амашьынарныҟәцаҩ, аҭел иаҿатәоу. Амцарцәарақәа рыдагьы иҟоуп аҭагылазаашьақәа аҭыҵра анҳақәшәо ақалақь аҭахрақәа рзы. Иара уи адагьы ауааԥсыра рырахә-рышәахә џьара машәырк ахьзаргьы ианаҳзасуа ыҟоуп. Егьырҭ араионқәа рҿы џьа машәырк ҟалазаргьы, Тҟәарчалтәи амцарцәаратә ҟәша ацхырааразы иҭыҵуеит. Ус, Гал аӡхыҵра аныҟаз ауааԥысра ацхыраара рыҭаразы ааԥхьара ҳаман", - ҳәа еиҭеиҳәеит Аршба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
АҞӘА, нанҳәа 5 - Sputnik. Даҽа ҩыџьа Аԥсны ауааԥсыра акоронавирус рыдбалоуп ҳәа аанацҳауеит Ауааԥсыра акоронавирустә ҿкы рацәыхьчаразы аоперативтә штаб.
"Ииасыз уахыки-ҽнаки рыла акоронавирустә чымазара амазааразы агәаҭара иахысит 105-ҩык ауааԥсыра. Урҭ рахьтә адиагноз COVID-19 рзықәыргылоуп ҩыџьа. Ачымазцәа ирныруаз ауаа ргәаҭарақәа ирыцҵахоит", - ҳәа аҳәоит аштаб аацҳамҭа.
Иахьазы Аԥсны акоронавирус здырбалахьоу рхыԥхьаӡара 109-ҩык ыҟоуп. Урҭ рахьтә 37-ҩык ргәы бзиахеит, хҩык рыԥсҭазаара иалҵит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>
Ҳазҭоу ашықәс жьҭаарамзазы иазгәаҭоуп Аԥсны аҩныҵҟа хәыда-ԥсада ансамбль "Кавказ" агастрольқәа рымҩаԥгара.
Аконцерт иазку ажәабжь шәаԥхьар ҟалоит абра:
Нанҳәа 4 рзы Аԥснытәи аҳәынҭқарратә филармониаҟны имҩаԥысит акарантиншьҭахьтәи аамҭазы ансамбль "Кавказ" раԥхьатәи аконцерт.
Адаул асыҩцәа ахәаԥшцәа дыршанхон, рнапы аусушьа, рыццакыратә елементқәа убла хыркуан.
Ансамбль асахьаркыратә напхгаҩы Арвелод Ҭарба ишиҳәаз ала, апрограмма иалаз акәашарақәа аҿыцрақәа рылагалан.
Аконцерт рбарц иаҭааит ахәаԥшцәа рацәаҩны, аԥсшьаҩцәагьы уахь иналаҵаны.
Акәашацәа рҟазара уаршанхо иҟан.
Аԥсуа жәлар рыкәашарақәа егьырҭ ажәларқәа излареиԥшым рхатәы ҟазшьа, рхатәы ритм, рхатәы еиҿкаашьа рымоуп.
Иқәԥраауа асцена иқәлаз акәашацәа улаԥш рхьымӡо игьежьуан, ишьацәхартәуан.
Аконцерт арыцхә машәыршақә иалхымызт: абри аҽны 26 шықәса раԥхьа имҩаԥысит "Кавказ" раԥхьаӡатәи арепетициа.
Аконцерт аҟны аныҳәатә гәалаҟазаара аԥҵан.
Ахәаԥшцәа рнапеинҟьабжьқәа еихсыӷьуамызт.
"Изларылшои абас ахәмарра, уамашәа избоит!" - лҳәеит аҳәаанырцәынтә ҳтәыла иаҭааз ируаӡәку аконцерт ахәаԥшҩы.
Жәлар рыкәашаратә ансамбль "Кавказ" Кандид Ҭарба ихьӡ ахырҵеит 2017 шықәсазы.
Аҵыхәтәантәи акәашара ашьҭахь ахәаԥшцәа рахь дцәырҵит ансамбль асахьаркыратә напхгаҩы, уи адиректор, "Ахьӡ-Аԥша" аорден 3-тәи аҩаӡара занашьоу, Аԥсны жәлар рартист Арвелод Ҭарба.